钦定古今图书集成/明伦汇编/闺媛典/第086卷 > 揭廷才妻傅氏
## 钦定古今图书集成/明伦汇编/闺媛典/第086卷 > 揭廷才妻傅氏

按《广昌县志》：傅氏，廪生揭廷才妻。年十七于归，逾年，
才亡，傅哀恸欲殉，姑谕之曰：“予年八十，且盲，汝死，予
安能独生？”傅乃感悟，遂以刀破面，誓无二志，勤织纴
以养姑。姑病，百计莫疗，刺血和汤以进。逾数年，姑没，
傅泣曰：“前未敢殉夫者，为姑也。姑逝，予何为生？”遂绝
粒七日而死。